OPĆINA SVETI JURAJ NA BREGU

PLEŠKOVEC 29

40311 LOPATINEC

OIB: 23610091824

Pleškovec, 13.02.2024.

**BILJEŠKE UZ FINANCIJSKE IZVJEŠTAJE O IZVRŠENJU PRORAČUNA**

**OPĆINE SVETI JURAJ NA BREGU**

**ZA RAZDOBLJE 01.01.2023. – 31.12.2023.**

Sukladno odredbama članka 108. do 112. Zakona o Proračunu (NN 87/08 i 136/12) daje se godišnji izvještaj o izvršenju proračuna Općine Sveti Juraj na Bregu za 2023. godinu, kojim se prikazuju

* Ukupni prihode i primici, te rashodi i izdaci, prikazani kroz račun prihoda i rashoda
* Stanje obaveza na početku i na kraju promatranog razdoblja
* Podaci o zaduživanju i danim jamstvima

**OBRAZLOŽENJE IZVRŠENJA PRORAČUNA**

U izvještajnom razdoblju prihodi i primici Proračuna Općine Sveti Juraj na Bregu realizirani su u visini od 2.494.700,31 euro, dok su rashodi i izdaci realizirani u visini od 2.159.779,42 eura.

Iz navedenog proizlazi višak prihoda tekuće godine u iznosu od 334.920,89 eura, a uz preneseni višak iz prethodnih godina u iznosu od 884.500,88 eura, višak obračunskog razdoblja iznosi 1.219.421,77 eura.

**BILJEŠKE UZ OBRAZAC PR-RAS**

**Prihodi poslovanja** u razdoblju od 01.01.2023. do 31.12.2023. su se povećali za 6,2% u odnosu na isto razdoblje prošle godine, kada su iznosili 2.346.393,26 eura.

**61 Prihodi od poreza** – došlo je do povećanja prihoda s 1.903.307,88 eura na 2.095.142,37 eura, što je za 10,1% više u odnosu na prethodnu godinu.

**63 Pomoći iz inozemstva i od subjekata unutar općeg proračuna** – u 2022. godini je bilo uplaćeno 50.258,81 eura, dok je u promatranom razdoblju bilo 112.493,99 eura prihoda

**64 Prihodi od imovine** – su se smanjili za 35,5% u odnosu na 2022. godinu, na iznos od 170.785,75 eura

**65 Prihodi od upravnih i administrativnih pristojbi** – su se smanjili za 12,3%, odnosno 14.332,98 eura

**68 Ostali prihodi** – za razdoblje od 01.01.2023. do 31.12.2023. su iznosili 10.600,21 euro, što je za 10,0% manje u odnosu na isto razdoblje prošle godine

**Rashodi poslovanja** u razdoblju od 01.01.2023. do 31.12.2023. su se povećali za 33,2% u odnosu na isto razdoblje prošle godine, kada su iznosili 1.368.657,40 eura.

**31 Rashodi za zaposlene** – porasli su za 25,3% u odnosu na isto razdoblje prethodne godine, te iznose 162.702,46 eura, a razlog tome je povećanje plaća, te broja zaposlenih

**32 Materijalni rashodi** – povećali su se za 39,7% na iznos od 700.945,12 eura, zbog inflacije koja je za posljedicu imala povećanje cijena usluga, materijala i energije

**34 Financijski rashodi** – su se smanjili za 47,4%, budući je Općina otplatila jedan kredit, pa su samim time manje kamate na kredite

**35 Subvencije** – su u 2023. godini porasle za 1,8% prema trgovačkim društvima izvan javnog sektora

**36 Pomoći dane u inozemstvo i unutar općeg proračuna** – su porasle za 30,6% u odnosu na isto razdoblje prošle godine, zbog veće ekonomske cijene vrtića i jaslica u odnosu na prošlu godinu, pa je samim time i veći iznos sufinanciranja od strane Općine

**37 Naknade građanima i kućanstvima na temelju osiguranja i druge naknade** – su porasle s 347.548,44 eura na 468.644,53 eura, što je povećanje od 34,8%

**38 Ostali rashodi** – povećanje od 26,5% u odnosu na isto razdoblje prethodne godine

**Prihodi od prodaje nefinancijske imovine** u razdoblju od 01.01.2023. do 31.12.2023. su se smanjili za 17,9% u odnosu na isto razdoblje prošle godine, kada su iznosili 4.606,68 eura.

**Rashodi za nabavu nefinancijske imovine** u razdoblju od 01.01.2023. do 31.12.2023. su se smanjili za 26,8% u odnosu na isto razdoblje prošle godine, kada su iznosili 435.015,00 eura.

**Izdaci za financijsku imovinu i otplatu zajmova** u razdoblju od 01.01.2023. do 31.12.2023. su se smanjili za 73,5% u odnosu na isto razdoblje prošle godine, kada su iznosili 72.218,65 eura.

**BILJEŠKE UZ BILANCU**

Općina Sveti Juraj na Bregu je povećala imovinu za 5,7 % u odnosu na prethodnu godinu. Povećala se vrijednost financijske imovine, na što je utjecalo povećanje stanja novca na računu za 35,5%, povećanje potraživanja za poreze za 15,6%, te povećanje prihoda od imovine za 12,2%.

**BILJEŠKE UZ NT OBRAZAC**

Stanje novčanih sredstava na dan 31.12.2023. godine iznosi 1.133.314,28 eura i identično je stanju poslovnog računa i blagajne Općine Sveti Juraj na Bregu na dan 31.12.2023.

**BILJEŠKE UZ IZVJEŠTAJ O OBVEZAMA**

Stanje obveza na dan 01.01.2023. godine je iznosilo 219.408,84 eura. U razdoblju od 01.01.2023. do 31.12.2023. godine Općina je smanjila svoje obveze na iznos od 194.246,31 eura. Općina Sveti Juraj na Bregu redovno i u dospijeću podmiruje sve svoje obveze.

**BILJEŠKE UZ IZVJEŠTAJ RAS-FUNKCIJSKI**

U razdoblju od 01.01.2023. do 31.12.2023. godine utrošeno je 884.894,93 eura na opće javne usluge, 2.982,46 eura na obranu, 37,3% više na ekonomske poslove nego 2022. godina, 2.671,38 eura na zaštitu okoliša, 500.982,16 eura na usluge unapređenja stanovanja i zajednice, 1.890,00 eura na rekreaciju, kulturu i religiju, te 285.419,26 eura za obrazovanje, što je 17,9 % manje u odnosu na isto razdoblje prethodne godine. Također je utrošeno 37.010,97 eura na socijalnu zaštitu.

**IZVJEŠTAJ O ZADUŽIVANJU NA DAN 31.12.2023.**

**Krediti Općine:**

Općina je početkom 2023. godine vratila kredit od Addiko banke kojim se zadužila 2013. godine u iznosu od 3.000.000,00 kuna.

Kredit HBOR-a u iznosu od 312.072,98 eura do dana 31.12.2023. godine otplaćeno je:

* Glavnice 208.021,87 eura
* Kamate 39.685,00 eura

 -----------------------------

 Ostalo za otplatu = 104.051,11 eura

Općina redovito otplaćuje glavnicu i kamatu, te nema dospjelih obveza po osnovi kredita i kamata.

**PRIMLJENA I DANA JAMSTVA**

Općina Sveti Juraj na Bregu je u 2023. godini dala, te primila jamstva kako je ispod navedeno:

**Dana jamstva:** - Međimurske vode – 3.168,53 eura

 - Središnji državni ured za demografiju i mlade – 17.388,00 eura

**Primljena jamstva:** - Tekeli projekt – 10.000,00 eura

 - Vugrinec soboslikarski obrt – 10.000,00 eura

 - Zver Ivan dimnjačarski obrt – 10.000,00 eura

 - Zver Ivan dimnjačarski obrt – 30.000,00 eura

Općina Sveti Juraj na Bregu nema sudskih sporova.

Načelnik

Anđelko Nagrajsalović